Diari Oficial de la Generalitat Valenciana


Sumari del DOGV 4508, del 27-05-2003 (2003/6162)

ORDE de 21 de maig de 2003, de la Conselleria d'Agricultura, Pesca i Alimentació, per la qual es desenrotlla el Decret 195/2002, de 3 de desembre, pel qual s'establixen ajudes per a pal·liar els danys produïts per les tempestats sofertes durant els mesos de juliol, agost i setembre de 2002, que han afectat distints municipis de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4508

Data del DOGV
:   27-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/6162


Data del document
:   21-05-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * Alginet
    * Carlet
    * Alfarb
    * Llombai
    * Alcoi
    * Catadau
    * Altura
    * Càlig
    * Torre de les Maçanes, la
    * Xixona
    * suport econòmic
    * ajuda a l'agricultura
    * catàstrofe agrícola
    * ajuda pública

ORDE de 21 de maig de 2003, de la Conselleria d'Agricultura, Pesca i Alimentació, per la qual es desenrotlla el Decret 195/2002, de 3 de desembre, pel qual s'establixen ajudes per a pal·liar els danys produïts per les tempestats sofertes durant els mesos de juliol, agost i setembre de 2002, que han afectat distints municipis de la Comunitat Valenciana. [2003/X6162]
  
Per mitjà del Decret 195/2002, de 3 de desembre, del Consell de la Generalitat Valenciana, es van establir ajudes per a pal·liar els danys produïts per les tempestats ocorregudes durant els mesos de juliol, agost i setembre, les quals van ser acompanyades d'intenses pedregades que afectaren distints municipis de la Comunitat Valenciana.
  
Com que en les actuals condicions d'assegurança, tan sols es cobrixen danys ocasionats sobre les produccions, i com que en nombrosos casos els danys causats per este sinistre han afectat també l'arbratge, la Conselleria d'Agricultura, Pesca i Alimentació establix mesures que pal·lien, en la mesura que es puga, els greus efectes produïts i que permeten la recuperació econòmica de les explotacions afectades.
  
Per mitjà de la disposició final primera del Decret 195/2002, de 3 de desembre, es faculta la Conselleria d'Agricultura, Pesca i Alimentació, al desenrotllament de precitat decret.
  
En virtut d'això, fent ús de les competències que tinc atribuïdes i a proposta del director general de Producció Agrària,
  
ORDENE
  
Article 1
  
La Conselleria d'Agricultura, Pesca i Alimentació concedirà ajudes econòmiques als titulars d'explotacions agràries que hagueren resultat greument afectades per les tempestats succeïdes durant els mesos de juliol, agost i setembre de 2002, tal com s'establixen en el Decret 195/2002, del Govern Valencià, i sempre que les explotacions es troben en els termes municipals que s'indiquen en l'annex I d'esta orde.
  
Article 2
  
Les sol·licituds d'ajuda es presentaran, per mitjà d'impresos (annex II) que seran facilitats per la Conselleria d'Agricultura, Pesca i Alimentació, en les oficines comarcals de la mateixa Conselleria o en qualsevol dels llocs que determina l'article 38 de la Llei 30/1992, en el termini de trenta dies a partir de la data de publicació d'esta orde en el Diari Oficial de la Generalitat Valenciana.
  
Article 3
  
Les sol·licituds d'ajuda hauran d'anar acompanyades de la següent documentació:
  
- Fotocòpia confrontada del NIF/CIF del sol·licitant.
  
- Fotocòpia confrontada de la cèdula cadastral o rebut de la contribució o qualsevol altre document que n'acredite la titularitat.
  
- Factures de compra de productes fungicides i/o cicatritzants empleats.
  
- Full de manteniment de tercers
  
- Factura proforma d'adquisició dels plançons que caldrà reposar.
  
- Factura proforma dels mitjans de protecció que caldrà substituir.
  
- Acreditació de l'antiguitat dels mitjans de protecció que caldrà substituir.
  
No obstant això, quan les ajudes siguen per a l'adquisició de productes fungicides i cicatritzants, les sol·licituds d'ajuda es podran tramitar de forma col·lectiva, per part de les cooperatives o SAT, per als seus socis i serà, en este cas la documentació que s'aportarà la següent:
  
- Fotocòpia confrontada del CIF de l'entitat.
  
- Certificat del president de l'entitat indicant la relació de socis als quals els ha sigut subministrat algun dels productes fungicides o cicatritzants. Així mateix s'indicarà: NIF, cognoms i nom del beneficiari, cultiu, terme municipal, polígon, parcel·la i superfície tractada.
  
- Full de manteniment de tercers on figuren les dades de la cooperativa o SAT.
  
Article 4
  
Les factures justificants dels gastos de compra de productes fungicides i/o cicatritzants hauran de tindre data posterior a la data del sinistre, encara que sense excedir el termini de trenta dies de la mencionada data.
  
Article 5
  
En l'article 4 del Decret 195/2002, s'establixen els imports màxims de subvenció per a les diverses actuacions. Així en l'apartat B), s'indiquen les ajudes per a la reposició d'arbres molt seriosament afectats i que requerisquen la seua substitució, sent l'import de 30 euros per planta substituïda. L'esmentat import es desglossa en dos conceptes:
  
a) Adquisició dels plançons, màxim de 6 euros/plançó.
  
b) Inversions per l'arrancada i nova plantació d'espècies fruiteres que calga reposar, màxim de 24 euros per planta.
  
Article 6
  
Per part de les oficines comarcals de la Conselleria d'Agricultura, Pesca i Alimentació, s'elaborarà un informe tècnic en relació a cada una de les sol·licituds d'ajuda per a la substitució de l'arbratge i/o la substitució dels mitjans de protecció mancats de línia d'assegurança agrària, en el qual s'expresse la conveniència de la substitució.
  
En els casos en què s'haja procedit a l'arrancada i/o la substitució dels mitjans de protecció prèviament a l'emissió de la resolució de concessió de l'ajuda, serà imprescindible l'acreditació d'haver sigut realitzada una visita per part del personal tècnic de la Conselleria d'Agricultura, Pesca i Alimentació, en l'informe de la qual figure la recomanació d'arrancada i/o substitució dels mitjans de protecció mancats de línia d'assegurança agrària.
  
Article 7
  
Quan l'ajuda concedida es referisca a l'adquisició de plançons i/o substitució dels mitjans de protecció mancats de línia d'assegurança agrària, prèviament a l'emissió de l'autorització de pagament, serà imprescindible l'aportació de la corresponent factura d'adquisició i que n'acredite el pagament. En el cas que els treballs d'arrancada i nova plantació es realitzen pel mateix agricultor es presentarà declaració responsable valorada, en la qual s'especifiquen les hores i els mitjans empleats.
  
Article 8
  
Els imports globals de les subvencions regulades en la present orde seran els següents:
  
a) 78.590 euros, a càrrec de l'aplicació pressupostària 88.76.41.8029.466.85.6, línia 1698 «Protecció de la renda dels agricultors?.
  
b) 1.850.000 euros, a càrrec de l'aplicació pressupostària 58.34.73.6086.626.24.9, línia 1957, «Ajudes reposició dels béns de capital afectats per adversitats?.
  
Si la quantia resultant de les ajudes sol·licitades, supera el total establit, es procedirà a un prorrateig entre les sol·licituds amb dret a subvenció.
  
Article 9
  
Es delega en els caps dels servicis territorials de la Conselleria d'Agricultura, Pesca i Alimentació, l'emissió de la resolució de concessió, una vegada efectuades les comprovacions oportunes.
  
Article 10
  
Es delega en el director general de Producció Agrària la facultat de dictar totes les disposicions que s'estime oportú per al desenrotllament de la present Orde.
  
Article 11
  
Si en el termini de sis mesos des de la data de publicació de l'orde no s'haguera dictat resolució i notificació expressa, s'entendrà desestimada.
  
DISPOSICIÓ FINAL
  
Primera
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
València, 21 de maig de 2003
  
La consellera d'Agricultura, Pesca i Alimentació,
  
MARIA ANGELS RAMON-LLIN I MARTÍNEZ
  
ANNEX I
  
PROVÍNCIA D'ALACANT: Alcoi (polígon 8), Xixona (polígons cadastrals 1 i 2) i la Torre de les Maçanes.
  
PROVÍNCIA DE CASTELLÓ: Altura i Càlig